CELEX: C2005/057/34
Language: sk
Date: 2005-03-05 00:00:00
Title: Vec C-523/04: Žaloba podaná dňa 23. decembra 2004: Komisia Európskych spoločenstiev proti Holandskému kráľovstvu

5.3.2005   
            
            
               SK
            
            
               Úradný vestník Európskej únie
            
            
               C 57/19
            
         Žaloba podaná dňa 23. decembra 2004: Komisia Európskych spoločenstiev proti Holandskému kráľovstvu
   (Vec C-523/04)
   (2005/C 57/34)
   Jazyk konania: holandčina
   Komisia Európskych spoločenstiev, v zastúpení: Mikko Huttunen a Wouter Wils, splnomocnení zástupcovia, podala dňa 23. decembra 2004 na Súdny dvor Európskych spoločenstiev žalobu proti Holandskému kráľovstvu.
   Komisia Európskych spoločenstiev navrhuje, aby Súdny dvor:
   
               1.
            
            
               určil, že si Holandské kráľovstvo nesplnilo povinnosti z článku 5 Zmluvy ES (teraz článok 10 ES), článok 52 Zmluvy ES (po zmene článok 43 ES) a z nariadenia Rady (EHS) č. 2409/92 z 23. júla 1992 o cestovnom a sadzbách v leteckých dopravných službách (1) a z nariadenia Rady (EHS) č. 2299/89 z 24. júla 1989 o kódexe správania pre používanie počítačových rezervačných systémov (2) v znení zmenenom a doplnenom nariadením Rady (EHS) č. 3089/93 z 29. októbra 1993 (3) tým, že uzavrelo so Spojenými štátmi americkými medzinárodné dohody alebo tým, že napriek zmene dohody o leteckej doprave medzi Holandským kráľovstvom a Spojenými štátmi americkými z 3. apríla 1957 naďalej dodržiavalo záväzky,
               
                           —
                        
                        
                           ktoré sa týkajú taríf leteckých dopravných spoločností určených USA na trasách v rámci Spoločenstva,
                        
                     
                           —
                        
                        
                           ktoré sa týkajú počítačových rezervačných systémov poskytovaných alebo používaných na holandskom výsostnom území,
                        
                     
                           —
                        
                        
                           ktorými je USA poskytnuté právo odvolať, zrušiť alebo obmedziť práva dopravy, ak Holandským kráľovstvom určené letecké dopravné spoločnosti nebudú kontrolovaná ním alebo holandskými štátnymi príslušníkmi;
                        
                     
         
               2.
            
            
               zaviazal Holandské kráľovstvo nahradiť trovy konania.
            
         Žalobné dôvody a hlavné tvrdenia
   A.   Existencia novej dohody
   
               —
            
            
               Zmeny dohody z roku 1957 urobené v roku 1992 vytvorili rámec pre užšiu spoluprácu medzi USA a Holandským kráľovstvom, ktorá pre toto prináša významné nové medzinárodné záväzky.
            
         
               —
            
            
               Ako vyplýva zo zmien z roku 1992, dohoda z roku 1957 bola celkovo prepracovaná. To, že rad ustanovení dohody z roku 1992 nebol formálne zmenený alebo bol podrobený len nepatrným redakčným zmenám, nemení nič na tom, že povinnosti vyplývajúce z týchto ustanovení boli pri prepracovaní potvrdené. Za takejto situácie členské štáty nielenže nemôžu uzatvárať žiadne nové záväzky, ale ani nemôžu takéto záväzky zachovávať, ak tieto porušujú právo Spoločenstva.
            
         B.   Porušenie výhradnej právomoci Spoločenstva v oblasti vonkajších vzťahov v zmysle rozsudku AETR
   
               —
            
            
               Holandsko a USA pripojili v roku 1991 k dohode z roku 1957 prílohu so zásadami pre PRS (zásady pre počítačové rezervačné systémy), k čomu patrili aj zásady pre PRS poskytované alebo používané na holandskom výsostnom území. Pri prepracovávaní dohody z roku 1957 v roku 1992 Holandsko túto prílohu zachovalo. Tým porušilo Holandské kráľovstvo výhradnú právomoc Spoločenstva v oblasti vonkajších vzťahov vyplývajúcu z nariadenia č. 2299/89.
            
         C.   Porušenie článku 52 Zmluvy
   
               —
            
            
               Holandské letecké dopravné spoločnosti môžu byť kedykoľvek vylúčené z použitia dohody o leteckej doprave medzi Holandskom a USA, pričom táto dohoda pre holandské letecké dopravné spoločnosti platí automaticky. Letecké dopravné spoločnosti Spoločenstva sú preto diskriminované, lebo nemôžu požívať domáci režim v prijímajúcom členskom štáte, v Holandskom kráľovstve.
            
         
      (1)  Ú. v. ES L 240, s. 15.
   
      (2)  Ú. v. ES L 220, s. 1.
   
      (3)  Ú. v. ES L 278, s. 1.